CELEX: 62022CN0005
Language: fi
Date: 2022-01-03 00:00:00
Title: Asia C-5/22: Ennakkoratkaisupyyntö, jonka Consiglio di Stato (Italia) on esittänyt 3.1.2022 – Green Network SpA v. SF, YB ja Autorità di Regolazione per Energia Reti e Ambiente (ARERA)

21.3.2022   
            
            
               FI
            
            
               Euroopan unionin virallinen lehti
            
            
               C 128/10
            
         
      Ennakkoratkaisupyyntö, jonka Consiglio di Stato (Italia) on esittänyt 3.1.2022 – Green Network SpA v. SF, YB ja Autorità di Regolazione per Energia Reti e Ambiente (ARERA)
      (Asia C-5/22)
      (2022/C 128/14)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Consiglio di Stato
      
         Pääasian asianosaiset
      
      
         Kantaja: Green Network SpA
      
         Vastaaja: SF, YB ja Autorità di Regolazione per Energia Reti e Ambiente (ARERA)
      
         Ennakkoratkaisukysymykset
      
      
                  1)
               
               
                  Voidaanko 13.7.2009 annetussa Euroopan parlamentin ja neuvoston direktiivissä 2009/72/EY (1) – erityisesti sen sääntelyviranomaisen toimivaltuuksia koskevan 37 artiklan 1 ja 4 kohdassa ja liitteessä I – tarkoitettua unionin lainsäädäntöä tulkita siten, että se kattaa myös Italian sähkömarkkinoiden sääntelyviranomaisen (ARERA) vallan määrätä sähköalalla toimivat yhtiöt palauttamaan asiakkaille, myös niille, joiden sopimussuhde on päättynyt tai jotka ovat jättäneet laskunsa maksamatta, summan, joka vastaa maksuja, jotka asiakkaat olivat suorittaneet hallintokulujen kattamiseksi sellaisen sopimusehdon nojalla, josta sama viranomainen on määrännyt seuraamuksen?
               
            
                  2)
               
               
                  Voidaanko 13.7.2009 annetussa Euroopan parlamentin ja neuvoston direktiivissä 2009/72/EY – erityisesti sen sääntelyviranomaisen toimivaltuuksia koskevan 37 artiklan 1 ja 4 kohdassa ja liitteessä I – tarkoitettua unionin lainsäädäntöä tulkita siten, että vahingonkorvaus ja maksujen palautuksia koskevat yksityiskohtaiset säännöt, joita sovelletaan sähkömarkkinoiden asiakkaisiin, jos markkinatoimija ei saavuta sovitun kaltaista palvelun laatutasoa, kattaa myös sellaisen asiakkaiden suorittaman maksun palauttamisen, josta määrätään nimenomaisesti asiakkaiden hyväksymissä ja allekirjoittamissa sopimusehdossa ja joka ei millään tavoin liity itse palvelun laatuun vaan jota peritään taloudellisen toimijan hallintokulujen kattamiseksi?
               
            
         (1)  Sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13.7.2009 annettu Euroopan parlamentin ja neuvoston direktiivi 2009/72/EY (EUVL 2009, L 211, s. 55).